เงินบาทปิดตลาด 31.35/38
ธนาคารซีไอเอ็มบีไทย รายงาน เงินบาทปิดตลาดเย็นวันนี้อยู่ที่ระดับ 31.35/38 ปรับตัวอ่อนค่าตามภูมิภาค
29 ต.ค. 2565

ธนาคารซีไอเอ็มบีไทย รายงาน เงินบาทปิดตลาดเย็นวันนี้อยู่ที่ระดับ 31.35/38 ปรับตัวอ่อนค่าตามภูมิภาค
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทปิดตลาดเย็นวันนี้อยู่ที่ระดับ 31.35/38 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 31.22/24 บาท/ดอลลาร์ โดยระหว่างวันเงินบาทไปทำไฮที่ระดับ 31.38/40 บาท/ดอลลาร์ กลับมาเคลื่อนไหวในทิศทางเดียวกันกับค่าเงินในภูมิภาค และการปรับตัวลดลงของดัชนีหุ้น
"ช่วงเช้าค่อนข้าง stable ค่อยมาวิ่งอ่อนค่าในช่วงบ่ายตาม settlement ที่อ่อนค่าเป็นส่วนใหญ่" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินยูโรอยู่ที่ระดับ 1.3270/3272 ดอลลาร์/ยูโร ปรับตัวแข็งค่าจากระดับ 1.3322/3324 ดอลลาร์/ยูโร ส่วนเงินเยนอยู่ที่ระดับ 77.40/43 เยน/ดอลลาร์ อ่อนค่าเล็งน้อยจากช่วงเช้าที่ระดับ 77.38/39 เยน/ดอลลาร์
นักบริหารเงิน มองค่าเงินบาทสัปดาหน้าห์ยังเคลื่อนไหวในทิศทางอ่อนค่า หากยังไม่มีข่าวดีจากทางสหภาพยุโรป โดยคาดว่าจะอยู่ในกรอบระหว่าง 31.20-31.50 บาท/ดอลลาร์